text: Bær din nyfødte som en kænguru
  15 april 2016 kl. 09.17
  Nye baby-tuber gør det nu muligt at bruge kænguru-metoden allerede lige efter fødslen.
  Mange med små børn kender til babyseler og –slynger, som gør det muligt at bære barnet helt tæt på kroppen.
  Men nu har Barselafsnittet på Hospitalsenheden i Horsens fået det sidste nye nemlig en baby-tube, der kan bruges til de helt nyfødte.
  Forældrene bærer tuben rundt om overkroppen, og nede i tuben sidder det nyfødte barn godt beskyttet fra omverdenen.
  Det er de to sygeplejersker Katrine Müller og Jette Hyldgaard, der har sørget for, at barselsafsnittet nu har fået otte af de nye baby-tuber.
  -Vores forventning er, at tuberne kan blive en stor støtte for især forældre til de for tidligt fødte børn. Et for tidligt født barn har særlig brug for kropskontakt, siger de to sygeplejersker.
  